Domov na polceste je sociálnou službou krízovej intervencie poskytovanou podľa § 27 zákona č. 448/2008 o sociálnych službách v platnom znení. Služby sú poskytované celoročne a pobytovou formou pre fyzické osoby v nepriaznivej sociálnej situácii z dôvodu, že nemajú zabezpečené ubytovanie po skončení poskytovania sociálnej služby v inom zariadení, po skončení náhradnej starostlivosti alebo po skončení ochrannej výchovy. Kapacita služby je 6 prijímateľov. Poskytované služby: ubytovanie na určitý čas, sociálne poradenstvo; pomoc pri uplatňovaní  práv a právom chránených záujmov, rozvoj pracovných zručností, nevyhnutné ošatenie a obuv; utváranie podmienok na prípravu stravy, výdaj stravy alebo výdaj potravín; vykonávanie nevyhnutnej základnej osobnej hygieny; upratovanie; pranie, žehlenie a údržba bielizne a šatstva; záujmová činnosť.